18/06/2019 | Administración LocalMunicipal
As Pontes de García Rodríguez
Secretaría
Bases reguladoras das axudas ás familias para a escolarización dos seus/súas fillos/as para o curso 2019-2020

ANUNCIO Bases reguladoras das axudas ás familias para a escolarización dos seus/súas fillos/as para o curso 2019-2020 Mediante o decreto n.º 944/2019, do 12 de xuño, a concelleira-delegada especial da Área de Benestar Social, en funcións, efectuou a convocatoria das axudas que se indican, con suxeición ás seguintes: “Bases reguladoras específicas das axudas ás familias para a escolarización dos seus fillos-fillas para o curso 2019-2020 1.º.–Beneficiarios/as. Poderán ser beneficiari@s destas axudas o pai/nai, ou titor legal do alumnado empadroado no termo municipal das Pontes que vaian cursar calquera dos seguintes estudios: Educación Infantil, Educación Primaria, Educación Secundaria, Bacharelato, Ciclos Formativos de Grao Medio e Superior. Os beneficiarios deberán reunir os seguintes requisitos:  Estar empadroado/a no Concello das Pontes e convivir cos menores para os que se solicita axuda.  Que os ingresos da unidade familiar (base impoñible xeral máis base impoñible do aforro) non superen os 19.500 euros e sempre que a parte do aforro da base impoñible non sexa superior á 300 €.  Ter presentado solicitude de reserva para continuar no centro escolar ou solicitude de admisión para un posto escolar nun centro sostido con fondos públicos, no caso de non ser escolaridade obrigatoria.  Terase en conta a situación familiar, previo informe dos Servizos Sociais do Concello, no caso de producirse algunha variación económica, social ou familiar durante o presente ano.  Estar ao corrente coas obrigas fiscais da Axencia Tributaria, Seguridade Social, e o Concello das Pontes.2.º.–Obxecto da convocatoria. O obxecto da presente Convocatoria Municipal é a concesión de axudas ás familias para atender os gastos de adquisición de libros e material escolar.3.º.–Importe e contía das axudas. O orzamento para as axudas ascende a 35.000 € que está financiado con cargo á partida 2019.320.48100. A contía individual de cada axuda será variable segundo o curso no que estea matriculada cada alumno/a: 4.º.–Lugar e prazo de presentación da solicitudes. As solicitudes poderán presentarse no rexistro do concello ou a través da sede electrónica do concello http://sede.aspontes.com/es/index.html. e deberá estar asinada polo pai, nai ou titor/a do alumno, excepto nos supostos de separación ou divorcio, nos cales deberá ser asinada polo proxenitor que teña a custodia do menor. Á cada solicitude acompañarase a seguinte documentación: – DNI solicitante (pai ou nai). – Declaración da renda do ano 2017 (de todos os membros da unidade familiar). No caso de non estar obrigado pola Axencia Tributaria a presentala, deberá presentar o certificado negativo de imputacións. – No caso de estudos non obrigatorios, certificado de solicitude de praza ou fotocopia da matrícula do centro onde o alumnado realice os seus estudios. – Sentencia xudicial, no caso de separación ou divorcio. No caso de divorcio ou separación legal dos pais, non se considerará membro computable aquel que non conviva co alumno/a. Non obstante, se é o caso, terá a consideración de membro computable o novo cónxuxe ou persoa unida por análoga relación, e as rendas incluíranse dentro do cómputo da renda familiar. Os proxenitores con custodia compartida acreditada mediante sentenza xudicial, presentarán as rendas de ambos proxenitores e incluiranse dentro do cómputo da renda familiar. – Calquera outra documentación que a comisión de baremación considere oportuna. A falsidade ou ocultación de datos determinará, sen prexuízo de que o Concello exercite as accións oportunas contra os responsables, a exclusión deles de futuras convocatorias de bolsas municipais. O prazo para poder presentar as solicitudes será de vinte (20) días naturais, que contarán desde o día seguinte á data de publicación da convocatoria no Boletín da Provincia ( BOP) da Coruña.5.º.–Procedemento de concesión. O réxime aplicable á subvención é o de concorrencia competitiva. A concesión da subvención realizarase mediante resolución do/a concelleiro/a delegado/a de Réxime Interno e Recursos Humanos, a proposta da comisión avaliadora que requirirá informe do departamento de Servizos Sociais (órgano instrutor do expediente), no que figure que da información e documentación que obra no seu poder, derívase que os beneficiarios reúnen todos e cada un dos requisitos necesarios para ser beneficiarios das axudas. A comisión de avaliación realizara a valoración das solicitudes, propoñendo a concesión de axudas a aqueles beneficiarios que reúnan os requisitos, sen exceder, en ningún caso, o importe da dotación orzamentaria fixada nestas bases. A comisión avaliadora redactará un acta na que recolla o nome, DNI e importe da axuda de cada beneficiario/a. A comisión avaliadora estará composta polos seguintes membros: Presidente: a concelleira de Benestar Social. Secretario: persoal do departamento de Servizos Sociais. Vogais: dous concelleiros/as nomeados polo alcalde, e dous traballadores municipais da área de Servizos Sociais.6.º.–Prazo de resolución e notificación. O/a concelleiro/a delegado/a ditará resolución, e concederase un prazo de dez días hábiles para presentar alegacións. Contra a desestimación expresa ou presunta das solicitudes poderán formularse os recursos que procedan.7.º.–Forma e pagamento das axudas. Tras a resolución de concesión da axuda económica, as contías serán aboadas mediante a entrega dun vale. Deste xeito, a persoa beneficiaria acudirá ás Oficinas de Servizos Sociais do Concello para retirar o vale da axuda concedida. Unha vez que a persoa beneficiaria este en posesión do vale, poderá adquirir os libros e material escolar nos establecementos do concello, a súa libre escolla e polo importe máximo que figura no documento, antes do 31 de outubro de 2019. Os establecementos deberán presentar as facturas acompañadas dos vales correspondentes no rexistro xeral do concello de As Pontes, debendo este, vir asinado polo beneficiario e polo propio establecemento. As facturas deberán cumprir cos requisitos establecidos no Real Decreto 1619/2012 polo que se aproba o Regulamento de facturación. O prazo para presentar facturas no Concello rematará ó día 30 de novembro de 2019.8.º.– Compatibilidade da subvención. A concesión destas axudas será compatible con calquera outro tipo de axuda ou subvención que se poida recibir coa mesma finalidade doutras entidades públicas ou privadas, sempre que as axudas concorrentes non superen o custo do material escolar subvencionado.9.º.–Disposición final. Para todo aquilo non regulado nestas bases estarase ao disposto na Lei 38/2003, do 17 de novembro, xeral de subvencións e bases de execución do orzamento para o exercicio 2017, prorrogadas. SOLICITUDE DE AXUDA PARA MATERIAL ESCOLAR CURSO 2019-2020 ENDEREZO FILLOS/AS PARA OS QUE SE SOLICITA A AXUDA AUTORIZAMOS ao Concello de As Pontes de García Rodríguez a solicitar a cesión da información por medios informáticos ou telemáticas, sobre a circunstancia de estar ou non ao corrente das súas obrigacións tributarias co Estado e da Seguridade Social, os datos tributarios do ano 2016, aos efectos da sinatura ou abono de cantidades derivadas de convenios e subvencións, de acordo co establecido na Lei orgánica 15/1999, do 13 de decembro, de protección de datos de carácter persoal, Lei do imposto sobre a renda das persoas físicas e a Lei do imposto de sociedades e outras normas tributarias e da Seguridade Social e demais disposicións de aplicación, sempre que o órgano de concesión o estime oportuno. AUTORIZAMOS a comprobación do empadroamento de oficio. Esta autorización ten unha validez ata o 31/12/2020. DECLARAMOS baixo a nosa responsabilidade:  Que estou ao corrente no cumprimento das obrigas tributarias coa Axencia Estatal de Administración tributaria e coa Administración autonómica, e fronte á Seguridade Social (artigos 13. e), 14. b) e e) da Lei 38/2003, do 17 de novembro, xeral de subvencións) nos termos previstos nos artigos 22 a 24 do Regulamento de desenvolvemento da citada lei.  Que non estou incurso/a nas prohibicións para obter a condición de persoa beneficiaria, recollidas nos artigos 13 da Lei 38/2003, do 17 de novembro, Xeral de Subvencións e 10 da Lei 9/2007, do 13 de xuño, de subvencións de Galicia.  Así mesmo, declaro non ter pendente de xustificación ningunha subvención concedida polo Concello de As Pontes no exercicio anterior ou ter desistido de forma motivada e por escrito. Fillos/as maiores de 18 anos autorizan e declaran baixo a súa responsabilidade o anterior Documentación a presentar:  DNI solicitante (pai ou nai).  Declaración da renda do ano 2017 (de todos os membros da unidade familiar). No caso de non estar obrigado pola Axencia Tributaria a presentala, deberá presentar o certificado negativo de imputacións.  No caso de estudos non obrigatorios, certificado de solicitude de praza ou fotocopia da matrícula do centro onde o alumnado realice os seus estudios,  Sentencia xudicial, no caso de separación ou divorcio. No caso de divorcio ou separación legal dos pais, non se considerará membro computable aquel que non conviva co alumno/a. Non obstante, se é o caso, terá a consideración de membro computable o novo cónxuxe ou persoa unida por análoga relación, e as rendas incluíranse dentro do cómputo da renda familiar. Os proxenitores con custodia compartida acreditada mediante sentenza xudicial, presentarán as rendas de ambos proxenitores e incluiranse dentro do cómputo da renda familiar.  Calquera outra documentación que a comisión de baremación considere oportuna. De conformidade co disposto na Lei Orgánica 15/1999, do 13 de decembro, de protección de datos de carácter persoal, informámoslle que os datos de carácter persoal recollidos neste documento, formarán parte dun ficheiro de datos titularidade do CONCELLO DE AS PONTES DE GARCÍA RODRÍGUEZ, cuxa finalidade é a realización de xestións de intervención social, para o que vostede consinte expresamente no caso de facilitar datos de saúde ou outros especialmente protexidos. Vostede tamén autoriza de modo expreso a que podamos ceder os seus datos a autoridades sanitarias, corpos e forzas de seguridade, centros educativos, servizos sociais doutras administracións e a outros órganos da administración pública para o bo fin da intervención social. Poderá exercitar os dereitos de acceso, rectificación, cancelación e oposición, dirixindo a súa solicitude ao Parque Municipal s/n de As Pontes, 15320 (A Coruña). No caso que facilite datos doutros membros da súa unidade familiar ou de terceiros relacionados deberá informarlles do contido da presente cláusula. SR. ALCALDE-PRESIDENTE DO CONCELLO DAS PONTES As Pontes de Ulises Antonio Belz Peco, 12 de xuño de 2019. A concelleira delegada especial da Área de Benestar Social Isabel Fornos Corral